巴迪斯图达(Batistuta),1969 年 2 月出世,阿根廷传奇球星,司职前锋,当年以"Power9"重炮射门力大无穷而闻名,巴迪斯图达曾经系阿根廷国家队入波数最多嘅球员(后来被美斯超越),亦系唯一一名可以喺两届世界杯都上演"帽子戏法",喺单场比赛中射入三球嘅球员,球迷都称佢为"战神",又称"巴迪高".
叫"巴迪高"唔系因为佢生得高,而系因为巴迪斯图达经常一攞波,足球旁述仲未嚟得切读完哂佢个名,佢已经将个波射咗入龙门~
回忆,总系令人津津乐道 ... 1992 年,当时巴迪斯图达效力意甲球会费伦天拿,球队一季内竟三度换帅,令球员无所适从,最终联赛排名更以"尾三"收场宣告降班... 一众球星队友均相继"跳船"转会,但巴迪斯图达抛下一句"由嚟到嘅一刻,我已经决定要成为球会历史嘅一部分",宣布留队出战意乙.此举赢得唔少足球球迷嘅欢心,至今仍然受到佛罗伦斯市民同阿根廷人民嘅尊重.
最后巴迪高只系用咗一季时间就带领费伦天拿重返意甲,仲做埋球队队长.重返意甲之后,开季连续 11 场都取得入球,刷新意甲开季入球纪录,季尾荣膺意甲神射手!
为你报导阿根廷球星消息!期待阿根廷再次称霸世界!